गेर की परंपरा कायम : सायला में जन्म लेने वाला ही कर सकता है गेर नृत्य
होली पर होने वाली गेर की परंपरा आज भी कायम
भास्करन्यूज | सायला
हरगांव की अपनी-अपनी अलग परंपराएं होती हैं। जो अपने आप में एक रोचकता लिए होती है। इसी प्रकार सायला में भी एक परंपरा कई साल के बाद भी कायम है। होली के पर्व पर खेली जाने वाली डबल गैर में परंपरा के अनुसार सायला में जन्म लेने वाला व्यक्ति ही गैर नृत्य कर सकता है और यह परम्परा आज भी चली रही है। जानकारी के अनुसार क्षेत्र में रबी की फसल पकने पर किसानों ग्रामीणों की ओर से उत्साहपूर्वक सात दिवसीय गैर नृत्य का आयोजन किया जाता हैं। किसान ग्रामीण पारंपरिक वेशभूषा में सजधज कर गैर नृत्य में भाग लेते हैं। जिसमें विभिन्न जातियों के लोगों की ओर से दो कतारों में पूर्ण अनुशासन के साथ गैर नृत्य की प्रस्तुति दी जाती हैं। कस्बे में धुलण्डी के दिन से शुरू होने वाली सात दिवसीय गैर नृत्य का आगाज पहले दिन पंचायत समिति रोड पर साथुओं मेघवालों के पुराने वास में गैर नृत्य की प्रस्तुति के साथ होता हैं। इसके बाद प्रतिदिन विभिन्न जगहों पर गैर नृत्य होता है। जिसका समापन शीतला सप्तमी के मेले के अवसर पर होता है। यह गैर पूरे जिले में अपनी अलग ही पहचान रखती है। इस गैर नृत्य में नर्तकों की ओर से पूर्ण अनुशासन का परिचय देते हुए दो कतारों में एक साथ नृत्य किया जाता हैं। गैर नृत्य को लेकर प्रवासी भी अपने घर आते हैं तथा गैर नृत्य में भाग लेते हैं। गैर नृत्य को देखने के लिए जिलेभर से बड़ी संख्या में लोग आते हैं।
इनका कहना हैं
^सायलामें लंबे समय से गैर नृत्य का आयोजन हो रहा हैं। जिसमें नृतक पारंपरिक वेशभूषा में सजधर कर गैर नृत्य की प्रस्तुति दे रहे हैं। जो अपने आप में एक अनोखी विशेषता हैं। -मांगीलाल राजपुरोहित, अध्यक्ष राजपुरोहित नवयुवक मंडल सायला
^सायलामें होली के अवसर पर होने वाली गैर में सायला में जन्म लेने वाला ही नृत्य कर सकता हैं। यह परंपरा काफी सालों से चली रही हैं। जिसे आज भी लोग मानते हैं। -पदमाराम चौधरी, ग्रामीण
पारंपरिक वेशभूषा में करते हैं गेर नृत्य
गैरनृत्य में विभिन्न समाजों के लोग अपनी अपनी पारंपरिक वेशभूषा में सजधज कर गैर नृत्य करते हैं। गैर नृतक सिर पर पगड़ी, धोती कुर्ता पहनते हैं तथा पैरों में घुंघरू बांधकर ढोल की थाप नृत्य करते हैं। इस दौरान गैर नर्तकों के हाथों में बजने वाली डंडों की खनक से पूरा माहौल मंत्रमुग्ध हो जाता है।
सायला. गेर नृत्य की प्रस्तुति देते नर्तक। (फाइल फोटो)
awa_Deva awa_Deva mar_Deva hin_Deva hin_Deva hin_Deva hin_Deva hin_Deva hin_Deva hne_Deva